Nr. C 324/4 De Europæiske Fællesskabers Tidende 10. 12.82 
II 
(Forberedende retsakter) 
REVISIONSRETTEN 
Udtalelse fra Revisionsretten om fire forslag til Rådets forordninger om ændring af visse 
bestemmelser vedrørende Det europæiske center for udvikling af Erhvervsuddannelse og 
Det europæiske Institut til forbedring af Leve- og Arbejdsvilkårene 
REVISIONSRETTEN FOR DE EUROPÆISKE 
FÆLLESSKABER HAR — 
under henvisning til traktaten om optrettelse af Det 
europæiske økonomiske Fællesskab, særlig artikel 
209, 
under henvisning til forslag fra Kommissionen (x), og 
ud fra følgende betragtninger: 
Ændringer i de finansielle bestemmelser, som gælder 
for Det europæiske center for udvikling af Erhvervs­
uddannelse og for Det europæiske Institut til forbe­
dring af Leve- og Arbejdsvilkårene bør genspejle de 
seneste bestemmelser i den almindelige finansforord­
ning; de foreliggende forslag bør grunde på den 
løbende reviderede udgave af denne forordning; 
fremgangsmåden for udarbejdelsen og fremlæggelsen 
af Revisionsrettens årlige beretninger bør rationali­
seres; 
der er behov for en finansinspektør til at arbejde på 
stedet i Berlin og Dublin — 
VEDTAGET FØLGENDE UDTALELSE: 
Tidsplan for ændringer 
1. Disse forslag er foranlediget af ønsket om at 
bringe overensstemmelse mellem de bestemmelser, der 
gælder for Det europæiske center for udvikling af 
Erhvervsuddannelse (»Centret«) og Det europæiske 
Institut til forbedring af Leve- og Arbejdsvilkårene 
(»Instituttet«) på den ene side og traktaten af 22. juli 
1975 og finansforordningen af 21. december 1977 på 
den anden. Retten mener at dette er ønskeligt, men 
beklager, at der først er fremsat forslag herom den 
15. januar 1982, dvs. omkring seks et halvt 
henholdsvis fem år efter vedtagelsen af traktaten og 
finansforordningen. Desuden falder offentliggørelsen 
af de foreslåede ændringer sammen med den treårige 
revision af finansforordningen, hvilket har til følge, at 
de nye finansielle bestemmelser for Centret og Insti­
tuttet vil være ude af trit med den almindelige finans­
forordning, så snart denne vedtages. 
(') EFT nr. C 31 af 8. 2. 1982. 2. Retten henstiller derfor, at vedtagelsen af 
nærværende forslag tilrettelægges således, at den 
falder sammen med vedtagelsen af den reviderede 
almindelige finansforordning, som Retten havde 
håbet ville blive vedtaget medio 1982, og at bestem­
melserne i sidstnævnte fuldt ud genspejles i de tekster, 
der vedtages. Retten har tillid til, at den vil få 
lejlighed til at se og fremsætte bemærkninger om 
ethvert forslag, der. udarbejdes på dette grundlag. 
3. Fremtidige revisioner af Centrets og Instituttets 
finansielle bestemmelser bør finde sted samtidig med 
revisionen af den almindelige finansforordning. 
Fremgangsmåde ved de årlige beretninger 
4. Den fremgangsmåde, der finder anvendelse ved 
udarbejdelsen og fremlæggelsen af Rettens årlige 
beretninger vedrørende Centrets og Instituttets regn­
skaber er følgende. Efter at have modtaget regnska­
berne (den 31. marts) udarbejder Retten sine bemærk­
ninger og sender dem til Centret og til Instituttet, 
som udarbejder deres svar; Retten afslutter dernæst 
sine beretninger inden den 15. juli og sender dem til 
de to organer og til Kommissionen, hvorefter det 
påhviler Centret og Instituttet inden den 31. oktober 
at fremsende beretningerne med deres svar og regn­
skaberne til Europa-Parlamentet og Rådet. 
5. Retten mener, at denne fremgangsmåde burde 
rationaliseres og bringes mere i overensstemmelse 
med den, der anvendes ved udarbejdelsen og frem­
læggelsen af dens almindelige årsberetning. Der bør 
ske en formalisering af de tre etaper (Rettens bemærk­
ninger; organernes svar; Rettens beretning) og det 
bør være Retten, som med henblik på decharge 
sender beretningerne til Rådet og til Parlamentet, 
samt til de andre berørte instanser. Retten foreslår 
derfor, at den udarbejder sine bemærkninger inden 
den 15. juli, at Centret og Instituttet besvarer Rettens 
bemærkninger inden den 30. september, og at Rettens 
beretninger inden den 31. oktober af Retten direkte 
sendes til Europa-Parlamentet og til Rådet, samt til 
Kommissionen, Centret og Instituttet. De to organers 
svar vil naturligvis indgå i beretningerne. 
6. Det er på dette tidspunkt ikke nødvendigt, at 
Centret og Instituttet forelægger deres regnskaber for 
den dechargegivende myndighed, således som det i 
10.12.82 De Europæiske Fællesskabers Tidende Nr. C 324/5 
henhold til artikel 68 i forordning (EØF) nr. 1416/76 
og (EØF) nr. 1417/76 kræves, at de skal gøre inden 
den 31. marts. Retten skal ligeledes gøre opmærksom 
på, at det er meningsløst i artikel 73 i samme forord­
ninger at kræve, at Retten skal forelægge (formo­
dentlig særskilt) sine bemærkninger til statusopgørel­
serne, idet disse udgør en integrerende del af regn­
skaberne og derfor bør behandles i Rettens beret­
ninger. 
7. Gennemføres der ændringer i overensstemmelse 
med det foregående, vil det betyde, at der især skal 
ændres i artikel 12 i forordning (EØF) nr. 337/75, 
artikel 16 i forordning (EØF) nr. 1365/75 og artikel 
72 og 73 i forordning (EØF) nr. 1416/76 og (EØF) 
nr. 1417/76. 
Finanskontrol 
8. For øjeblikket udføres finanskontrollen for de to 
organer af Kommissionen i Bruxelles. Dette inde­
bærer, at alle regnskabsbilag, der skal forelægges finansinspektøren til godkendelse, skal sendes fra 
Berlin og Dublin til Bruxelles og tilbage. Retten 
mener, at denne ordning ikke fungerer tilfredsstil­
lende. Der er desuden bevis for, at Centret og Insti­
tuttet i overdreven grad gør brug af forskud for at 
undgå ulemperne ved at sende papirerne til Bruxelles. 
Retten skal derfor henstille, at der udpeges finansin-
spektører til at arbejde i Berlin og Dublin, og at dette 
anføres i teksterne til de forordninger, som gælder for 
Centret og for Instituttet. Retten mener ikke, at dette 
behøver at føre til en forøgelse af staben. 
Denne udtalelse er vedtaget af Revisionsretten på 
mødet den 16. september 1982. 
Luxembourg, den 5. oktober 1982. 
For Revisionsretten 
Pierre LELONG 
Formand